钦定古今图书集成/明伦汇编/氏族典/第528卷 > 《禹州志》 > 郭黁
## 钦定古今图书集成/明伦汇编/氏族典/第528卷 > 《禹州志》 > 郭黁

按《晋书郭黁传》：黁，西平人也。少明式易，仕郡主簿。吕
光之王河西也，西海太守王桢叛，黁劝光袭之，光从
而克之。光比之京管，常参帏幄。密谋光克金城，黁密
谓光曰：“昨有流星东坠，当有伏尸死将。虽得此城，忧
在不守。”后败问至，时人服其神验。光以黁为散骑常
侍、太常。黁后以光年老，知其将败，遂与光仆射王祥
起兵作乱。百姓闻黁起兵，咸以“圣人起事，事无不成，
故相率从之。如不及黁，以为代吕者王”，乃推王乞基
为主。后姚兴以王尚为凉州刺史，终如黁言。黁性褊
酷，不为士庶所附，战败，奔乞㐲干归，干归败入姚兴。
黁以灭姚者晋，遂将妻子南奔，为追兵所杀也。